Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19 i 34/20), člana 9. Pravilnika o radu JU OŠ „Šejh Muhamed ef. Hadžijamaković“ Sarajevo, Pravila JU OŠ „Šejh Muhamed ef. Hadžijamaković“ Sarajevo, člana 4. Pravilnika s kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo („Službene novine Kantona Sarajevo, broj: 29/21), Odluke Školskog odbora JU OŠ „Šejh Muhamed ef. Hadžijamaković“ Sarajevo, broj: 01-01-379/21 od 29.07.2021. godine, Saglasnosti ministrice Ministarstva za odgoj i obrazovanje Kantona Sarajevo, broj: 11-30-26063-1 od 19.07.2021. godine za pozicije u JU OŠ „Šejh Muhamed ef. Hadžijamaković“ Sarajevo, raspisuje se:

**JAVNI KONKURS**

**za prijem radnika na upražnjena radna mjesta na određeno vrijeme**

 **u školskoj 2021/2022. godini**

**NAZIV, SJEDIŠTE I INTERNET STRANICA USTANOVE**

JU OŠ JU OŠ „Šejh Muhamed ef. Hadžijamaković“ Sarajevo,

Ulica: Iza Hrida 15, 71000 Sarajevo.

www.ossmeh.edu.ba

**NAZIV RADNIH MJESTA**

**a) na određeno vrijeme, od okončanja konkursne procedure do 31.8.2022. godine za:**

1. **Nastavnik/nastavnica engleskog jezika-** 1 izvršilac, 6 časova sedmično,
2. **Nastavnik/nastavnica njemačkog jezika-** 1 izvršilac, 13 časova sedmično,
3. **Nastavnik/nastavnica matematike-** 1 izvršilac, 12 časova sedmično,
4. **Nastavnik/nastavnica biologije** – 1 izvršilac, 9 časova sedmično,
5. **Nastavnik/nastavnica prirode** – 1 izvršilac, 2 časa sedmično,
6. **Nastavnik/nastavnica likovne kulture** – 1 izvršilac, 7 časova sedmično,
7. **Servirka** – 1 izvršilac, 40 sati sedmično (puna norma).

**b) na određeno vrijeme od okončanja konkursne procedure do povratka radnice sa funkcije direktora Škole, a najkasnije do 30.06.2022. godine za:**

**1. Pedagog Škole-** 1 izvršilac, puno radno vrijeme (40 sati sedmično).

**OPIS POSLOVA I POTREBNI USLOVI KOJIM SE REGULIŠE SISTEMATIZACIJA RADNIH MJESTA**

Poslovi radnih mjesta radnika navedenih pod a) i b) obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu.

Radnici navedeni pod a) (od pozicije broj 1. do broj 6.) obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu kao što su:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava)
* pripremanje za neposredno odgojno-obrazovni rad,
* ostali poslovi:
* stručno usavršavanje,
* rad u stručnim organima,
* saradnja s roditeljima,
* rad na pedagoškoj dokumentaciji,
* rad na pedagoškoj elektronskoj dokumentaciji,
* dežurstvo,
* konsultacije s učenicima (ukoliko se realiziraju u posebnom terminu van redovne nastave),
* vođenje stručnog aktiva,
* rad u komisiji koju imenuju stručni organi škole,
* rad u komisiji koju imenuje Školski odbor,
* priprema za izvođenje terenske nastave,
* posjete kulturnim i javnim ustanovama kao i kulturno-historijskim spomenicima,ostali poslovi po nalogu direktora.

Poslovi radnog mjesta pod a) redni broj: 7. zahtijevaju obavljanje poslova koji podrazumijevaju:

 - vrši serviranje i raspodjelu hrane/obroka učenicima,

 - čuva, održava i pravilno rukuje imeovinom i inventarom kojim raspolaže đačka kuhinja,

* priprema obroka za učenike škole,
* podjela gotovih obroka,
* serviranje hrane,
* poučavanje djece o pravilnom postavljanju stola i serviranju hrane,
* ispomoć kuharu i spremačici,
* poslovi dostave,
* vođenje sveske zaduženja i razduženja prodatih užina i drugih artikala,
* kuhanje kafe, čajeva isl,
* pranje, čišćenje suđa te održavanje visokog stepena higijene unutar prostorije đačke kuhinje,
* svakodnevno ostavljanje uzoraka hrane za analizu,
* ostali poslovi po nalogu direktora.

Poslovi radnog mjesta pod b) redni broj: 1. obavljaju se na osnovu Zakona o osnovnom odgoju i obrazovanju, propisa koje donosi ministar/ministrica, a koji se odnose na realizaciju nastavnog rada i procesa, Pedagoških standarda i normativa za osnovno obrazovanje, u dijelu koji se odnosi na obavljanje poslova pedagoga, Nastavnog plana i programa za osnovni odgoj i obrazovanje, Godišnjeg programa rada Škole i drugih zaduženja dobijenih od strane direktora/direktorice Škole, a koja se odnose na poslove koji po prirodi posla spadaju u poslove pedagoga/pedagogice.

Opis poslova je sljedeći:

|  |
| --- |
| * koncepcijsko – programski zadaci
* programiranje, ostvarivanje i analiza odgojnog rada
* pedagoška dokumentacija
 |
| * stručni rad sa nastavnicima i u stručnim organima škole
 |
| * rad s učenicima i učeničkim organizacijama
 |
| * unapređenje nastave
 |
| * saradnja s institucijama
 |
| * saradnja s roditeljima
 |
| * ispitivanje zrelosti djece za upis u školu
 |
| * profesionalna orijentacija
 |
| * istraživanje u praksi školskog pedagoga, psihologa, pedagoga-psihologa
* personalni dosije učenika, pedagoški karton, koordinacija matrice
* pedagoška – psihološka praksa studenata natavnih fakulteta
* pripremanje za rad i stručno usavršavanje
* rad u stručnom timu za inkluzivnu podršku
* rad na Godišnjem programu rada škole i planu razvoja škole, praćenje realizacije GPRŠ
* i obavlja druge stručne poslove po nalogu direktora u skladu sa komptencijama.
 |

**POTREBNI USLOVI KOJIM SE REGULIŠE SISTEMATIZACIJA RADNIH MJESTA**

* Uslovi za radna mjesta navedena pod a) redni broj 1. su:

*(Preuzeto iz Nastavnog plana i programa za predmet Engleski jezik za osnovnu školu i Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'')*

- VSS – VII stepen stručne spreme, kao i lica sa završenim I, II ili III ciklusom bolonjskog visokoobrazovnog procesa i višom stručnom spremom na nastavničkom fakultetu.

- Diplomirani profesor engleskog jezika i književnosti – Završen I (prvi) ciklus (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor

-Završen II (drugi) ciklus (postdiplomski studij) sa akademskom titulom i stručnim zvanjem Magistra, odnosno završenim trećim ciklusom studija i naučnim zvanjem Doktor nauka.

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

* Uslovi za radno mjesto navedeno pod a) redni broj 2. su:

*(Preuzeto iz Nastavnog plana i programa za predmet Njemački jezik za osnovnu školu i Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'')*

-VSS – VII stepen stručne spreme ili studij II ciklusa u skladu sa Bolonjskim procesom

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

* Uslovi za radno mjesto navedeno pod a) redni broj 3. su:

*(Preuzeto iz Nastavnog plana i programa za predmet Matematika za osnovnu školu i Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'')*

- VII stepen stručne spreme, kao i osobe sa završenim I (prvim) ciklusom bolonjskog visokoobrazovnog procesa u trogodišnjem trajanju, sa najmanje ostvarenih 180 ECTS bodova odgovarajućeg (nastavničkog) smjera i stečenim zvanjem: nastavnik, odnosno profesor, odnosno bakalaureat/bachelor.

- Završen Prirodno matematički fakultet (nastavnički smjer), grupa matematika ili grupa gdje je matematika glavni ili ravnopravni predmet u dvopredmetnoj grupi, ako je tako naznačeno u diplomi ili drugoj javnoj ispravi;

- Završena Viša pedagoška škola ili Pedagoška akademija-grupa matematika ili gdje je matematika glavni ili ravnopravni predmet u dvopredmetnoj grupi, ako je tako naznačeno u diplomi ili drugoj javnoj ispravi;

- Filozofski fakultet –grupa matematika ili grupa gdje je matematika glavni ili ravnopravni predmet u dvopredmetnoj grupi, ako je to naznačeno u diplomi ili drugoj javnoj ispravi.

 Nastavu mogu izvoditi i lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim III (trećim) ciklusom studija i naučnim zvanjem Doktor nauka i odgovarajućim stručnim profilom.

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

* Uslovi za radno mjesto navedeno pod a) redni broj 4. su:

*(Preuzeto iz Nastavnog plana i programa za predmet Biologija za osnovnu školu i Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'')*

Prirodno-matematički fakultet-Odsjek biologije zvanje**:**

- Nastavnik biologije (VI stepen stručne spreme)

- Profesor biologije (VII stepen stručne spreme)

- Diplomirani biolog (VII stepen) sa položenom pedagoško-psihološkom i metodičko- didaktičkom grupom predmeta.

- Bachelor (I ciklus) nastavnički smjer

- Magistar Biologije ( II ciklus) nastavnički smjer

- Prvi (I) ciklus Prirodno-matematičkog fakulteta, Odsjek Biologija sa položenom pedagoško-psihološkom i metodičko-didaktičkom grupom predmeta, do 01. 09. 2020. godine.

- Drugi (II) i treći (III) ciklus Odsjek za biologiju, Prirodno-matematički fakultet, sa položenom pedagoško-psihološkom i metodičko-didaktičkom grupom predmeta.

- Ing. Biologije sa položenom pedagoškom grupom predmeta (VII stepen), Filozofski fakultet - Odsjek biologija i hemija, zvanje: Profesor biologije i hemije.

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

* Uslovi za radno mjesto navedeno pod a) redni broj 5. su:

*(Preuzeto iz Nastavnog plana i programa za predmet Priroda za osnovnu školu)*

Prirodno-matematički fakultet-Odsjek biologije zvanje**:**

-Nastavnik biologije (VI stepen stručne spreme)

- Profesor biologije (VII stepen stručne spreme)

- Diplomirani biolog (VII stepen) sa položenom pedagoško-psihološkom i metodičko- didaktičkom grupom predmeta.

- Bachelor (I ciklus) nastavnički smjer

- Magistar Biologije ( II ciklus) nastavnički smjer

- Prvi (I) ciklus Prirodno-matematičkog fakulteta, Odsjek Biologija sa položenom pedagoško-psihološkom i metodičko-didaktičkom grupom predmeta, do 01. 09. 2020. godine.

- Drugi (II) i treći (III) ciklus Odsjek za biologiju, Prirodno-matematički fakultet, sa položenom pedagoško-psihološkom i metodičko-didaktičkom grupom predmeta.

- Ing. Biologije sa položenom pedagoškom grupom predmeta (VII stepen), Filozofski fakultet-Odsjek biologija i hemija, zvanje: Profesor biologije i hemije

* VSS ili VŠS - profesor/nastavnik razredne nastave
* Nastavu iz ovog nastavnog predmeta mogu izvoditi i lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje 3, odnosno 4 studijske godine, sa akademskom titulom i stručnim zvanjem bakalauret/bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem magistra za određenu oblast odnosno završenim trećim ciklusom studija i naučnim zvanjem doktor nauka.

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

* Uslovi za radno mjesto navedeno pod a) redni broj 6. su:

*(Preuzeto iz Nastavnog plana i programa za predmet Likovna kultura za osnovnu školu Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'')*

Visoka stručna sprema (VSS) iz oblasti likovne umjetnosti:

1. stručna lica koja su završila Akademiju likovnih umjetnosti – nastavnički smjer
2. sva lica koja su završila neki drugi smjer na Akademiji likovnih umjetnosti, ukoliko su položili psiholško-pedagošku grupu predmeta, a što je ekvivalent bolonjskom sistemu:

Nastavnički odsjek:

1. I ciklus studija: bachelor likovnih umjetnosti – edukacija likovnih umjetnosti
2. II ciklus studija: magistar likovnih umjetnosti – edukacija likovnih umjetnosti.

Lica sa završenim I ciklusom bolonjskog visokoobrazovnog procesa i višom stručnom spremom, koja su na dan 16.06.2017. ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2021. godine mogu konkurisati za prijem u škole i biti primljeni na te poslove.

* Uslovi za radno mjesto navedeno pod a) redni broj 7. su:

*(Preuzeto Iz Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'' i Pedagoških standarda i normativa za osnovnu školu)*

- ugostiteljska škola – kuhar, III ili IV stepen stručne spreme uz obaveznu sanitarnu knjižicu i položen sanitetski minimum.

* Uslovi za radno mjesto navedeno pod b) redni broj 1. su:

*(Preuzeto Iz Pravilnika o unutrašnjoj sistematizaciji i organizaciji radnih mjesta JU OŠ “ Šejh Muhamed ef. Hadžijamaković“ Sarajevo'' i Pedagoških standarda i normativa za osnovnu školu)*

-VSS – VII stepen stručne spreme (ili II stepen bolonjskog ciklusa) za profil pedagoga ili pedagoga/psihologa,

**PREDNOST U PRIJEMU U RADNI ODNOS PO POSEBNIM USLOVIMA**

Nakon bodovanja na osnovu općih i posebnih kriterija, te nakon provedene kompletne procedure uključujući i intervju, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i dodatni bodovi na način propisan članom 16. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo, broj: 29/21) (u daljem tekstu: Pravilnik), a dodatni bodovi se računaju u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20).

Pravo na dodatne bodove ostvaruju branioci i članovi njihovih porodica pod sljedećim uslovima:

* 1. da imaju prijavljeno prebivalište/boravište u Kantonu Sarajevo i
	2. da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme, što se dokazuje uvjerenjem/potvrdom iz člana 18. stav (2) tačka f) Pravilnika ili da su zaposleni sa nižom stručnom spremom od one koju posjeduju.

**MJESTO OBAVLJANJE RADA**

Mjesto obavljanja rada radnika navedenih pod a) i b) je na adresi JU OŠ „Šejh Muhamed ef. Hadžijamaković“ Sarajevo, ulica Iza Hrida 15, 71000 Sarajevo.

**RADNO VRIJEME**

Za radnike radnike navedenog pod a) od rednog broja 1 do rednog broja 6 se ostvaruje zavisno od rasporeda časova u školskoj 2021/2022. godini i traje u skladu sa dužinom radnog vremena utvrđenog prijavom na obvezno osiguranje, Godišnjim programom rada škole, Kolektivnim ugovorom, pravilnikom o radu i ugovorom o radu radnika.

pod a) redni broj 7 i pod b) redni broj 1 je: 8 sati dnevno- po rasporedu u smjenama (I ili II smjena) u skladu sa Godišnjim programom rada škole.

**OSNOVNA PLAĆA**

Osnovna plaća radnika sa punim radnim vremenom/punom nastavnom normom :

* pod a) od rednog broja 1 do rednog broja 6 i pod b) redni broj 1 iznosi
* 1071,00 KM, 1102,50 KM, 1134,00 KM, 1165,50 KM, 1197,00 KM, 1228,50 KM ili 1291,50 KM i zavisi od zvanja i stepena stručne spreme radnika.
* pod a) za redni broj 1 iznosi 645,75 KM.

**ROK ZA PODNOŠENJE PRIJAVE**

Konkurs ostaje otvoren 10 dana od dana objave obavještenja o raspisanom konkursu u dnevnim novinama ''Oslobođenje“ i krajnji rok za prijavu na javni konkurs je četvrtak 12.08.2021.godine.

**TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA**

Telefon kontakt osobe zadužene za davanje dodatnih obavještenja je 033 532 324.

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave sa dokazima o ispunjavanju uslova za konkurs dostaviti putem pošte u zatvorenoj koverti na adresu: JU OŠ „Šejh Muhamed ef. Hadžijamaković“ Sarajevo, ulica Iza Hrida 15. 71000 Sarajevo, sa naznakom – „Prijava na javni konkurs na poziciju (navesti poziciju/e za koju/e je raspisan javni konkurs) NE OTVARAJ - OTVARA KOMISIJA“.

Nepotpune, neblagovremene i neuredne prijave, neće se uzeti u razmatranje.

Molimo kandidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokolu škole u roku od mjesec dana od okončanja konkursne procedure.

**DOKUMENTACIJA KOJA SE PODNOSI UZ PRIJAVU**

Za zasnivanje radnog odnosa, pored općih uslova utvrđenih Zakonom o radu, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo, Nastavnim planom i programom za osnovnu školu, Pedagoškim standardima i normativima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ „Šejh Muhamed ef. Hadžijamaković“ Sarajevo.

 Uz potpisanu prijavu sa kratkom biografijom kandidati su dužni dostaviti:

1. OBAVEZNA DOKUMENTACIJA (kopije ili ovjerene kopije)
2. svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs,
3. diploma/svjedodžba o stečenoj stručnoj spremi ili akademskom zvanju,
4. izvod iz matične knjige rođenih,
5. uvjerenje o državljanstvu (ne starije od šest mjeseci),
6. saglasnost da se obavijesti iz člana 23. stav (1) Pavilnika i preliminarne odluke iz člana 25. stav(2) Pravilnika dostavljaju elektronskom poštom na adresu koju je kandidat naveo u prijavi na javni konkurs;
7. i druge dokaze o ispunjavanju uslova za to radno mjesto utvrđenim Pravilnikom o unutrašnjoj organizaciji i sistematizaciji radnih mjesta, a koji su navedeni u javnom konkursu.
8. DODATNA DOKUMENTACIJA (kopije ili ovjerene kopije)
9. uvjerenje/potvrda o radnom stažu i uvjerenje sa šifrom zanimanja koje izdaje fond za penzijsko-invalidsko osiguranje,
10. uvjerenje/potvrda poslodavca o vremenu provedenom na stručnom osposobljavanju u ustanovi,
11. potvrda o ostvarenom radnom stažu kod poslodavca kod kojeg je kandidat radio sa tačno naznačenim poslovima i radnim zadacima koje je kandidat obavljao,
12. uvjerenje o položenom stručnom ispitu,
13. potvrda o vremenu provedenom na evidenciji službe za zapošljavanje (ne starija od tri mjeseca),
14. potvrda da se kandidat nalazi na evidenciji Službe za zapošljavanje Kantona Sarajevo ili da je u radnom odnosu na određeno vrijeme (član 16. stav (3) tačka b) Pravilnika),
15. uvjerenje nadležnog organa kojim se potvrđuje neratni invaliditet,
16. rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,
17. rješenje o ocjeni o radu koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,
18. potvrda o posebnom priznaju UNSA,
19. uvjerenje/rješenje nadležnih organa o pripadnosti boračkoj populaciji i to:
* uvjerenje o statusu djeteta šehida-poginulog borca i nestalog branioca;
* rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,
* dokaz o bračnoj zajednici sa ratnim vojnim invalidom,
* rješenje o priznatom pravu na mjesečno novčano primanje dobitniku priznanja,
* uvjerenje o učešću u oružanim snagama,
* uvjerenje o statusu djeteta ratnog vojnog invalida,
* rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta;
1. dokaz da je kandidat autor/koautor udžbenika koji je u upotrebi u Kantonu Sarajevo.

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs mogu biti kopije, koje ne moraju biti ovjerene, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju Odluke o izboru radnika.

Nakon konačnosti Odluke o izboru radnika iz člana 25. stav (5), odnosno 26. stav (6) Pravilnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Škola će kandidate iz člana 22. stav (4) i (5) Pravilnika putem elektronske pošte, na adresu navedenu u prijavi na javni konkurs, obavijestiti o mjestu i vremenu provjere radnih i stručnih sposobnosti, a ukoliko bez opravdanja ne pristupe provjeri radnih i stručnih sposobnosti izgubit će pravo daljnjeg učešća u konkursnoj proceduri.

Obavještenje o raspisanom ovom konkursu je objavljeno u dnevnim novinama Oslobođenje, dana 02.08.2021. godine a kompletan tekst konkursa je objavljen na službenoj internet stranici JU OŠ „Šejh Muhamed ef. Hadžijamaković“ Sarajevo i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Službi za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i ostat će objavljen na službenoj internet stranici škole u čitavom periodu roka prijave.